ཚོགས་པ་ལ་བར་དུ་གཅོད་པ་ཐམས་ཅད་ཤཱནྟིཾ་ཀུ་རུ་སྭཱ་ཧཱ།ནས།ཨོཾ་མ་ཧཱ་བེ་གཱ་ཡ་སྭཱ་ཧཱ།ཤུགས་ཕུན་སུམ་ཚོགས་པ་ལ་བར་དུ་གཅོད་པ་ཐམས
ཙད་ཤཱནྟི་ཀ་རུ་སཱ་ཧཱ།སྲན་མ།ཨོཾ་མ་ཧཱ་བ་ལ་ཡ་སཱ་ཧཱ།སྟོབས་ཕུན་སུམ་ཚོགས་པ་ལ་བར་དཱ་གཅོད་པ་ཐམས་ཅད་ཤནྟི་ཀ་རུ་སཱ་ཧཱ།གྲོ།
ཨོཾ་བཛྲ་གྷསྨ་རྱེ་སྭཱ་ཧཱ།ནད་མེད་པ་ཕུན་སུམ་ཚོགས་པ་ལ་བར་དུ་གཅོད་པ་ཐམས་ཅད་ཤཱནྟིཾ་ཀུ་རུ་སྠཱ་ཧཱ།དཱརྦ།ཨོཾ་བཛྲ་ཨཱ་ཡུ་ཥེ་སྭཱ་ཧཱ།ཚེ་རིང
བ་ཕུན་སུམ་ཚོགས་པ་ལ་བར་ད་གཅོད་པ་ཐམས་ཅད་ཤནྟི་ཀ་རུ་སཱ་ཧཱ།ཀུ་ཤ་ཨོཾ་ཨ་པྲ་ཏི་ཧ་ཏ་བཛྲ་ཡ་སཱ་ཧཱ།སྲང་བ་ཕུན་སུམ་ཚོགས་པ་ལ
བར་ད་གཅོད་པ་ཐམས་ཅད་ཤནྟི་ཀ་རུ་སཱ་ཧཱ།ཞེས་འབུལ།གཞན་ཡང་བསྲེག་རྫས་ཅི་འབྱོར་པ།ཨོཾ་ཨགྣ་ཡེ་དི་བྱ་དི་བྱ་བི་ཤདྡེ་མ་ཧཱ་ཤྲི་ཧ་བྱ་ཀ་བྱ་བ་ཧ་ན་

ཡ་ཧཱཾ་ཕཊ་སཱ་ཧཱས་ཕུལ།གཏོར་མ།ཨོཾ་ཨགྣ་ཡེ་དེ་ཝ་ས་པ་རི་ཝཱ་ར་ཨ་ཀ་རོ་མུ་ཁཾ་སོགས་བཏགས་པས་ཕུལ་ལ།མེ་སྟེ་བསྲེག་བྱ་ཟ་བའི་ལྷ།།
དྲང་སྲོང་རྒྱལ་པོ་གདོན་གྱི་བདག།ཤར་ལྷོ་མེ་ལྷའི་ཚོགས་བཅས་ལ།།མཆོད་ཅིང་བསྟོད་དེ་ཕྱག་ཀྱང་འཚལ།།ཞེས་བསྟོད་ཅིང་།མཆོད
སྦྱིན་གཏོར་མ་འདི་བཞེས་ལ།།རྣལ་འབྱོར་བདག་ཅག་འཁོར་བཅས་ལ།།ནད་མེད་ཚེ་དང་དབང་ཕྱུག་དང་།།དཔལ་དང་གྲགས་དང
སྐལ་བ་བཟང་།།ལོང་ས་སྤྲོད་རྒྱ་ཆེན་ཀན་ཐོབ་ཅིང་།།ཞི་དང་་རྒྱས་ལ་སོགས་པ་ཡི།།ལས་ཀྱི་དངོས་གྲབ་བད་ག་ལ་སྩོལ།།དམ་ཚིག
ཅན་གྱིས་བདག་ལ་སྲངས།།དངོས་གྲབ་ཀན་གྱི་སྟོང་ས་གྲོགས་མཛོད།།དས་མིན་འཆི་དང་་ནད་རྣམས་དང་།།གདོན་དང་བགེགས

རྣམས་མེད་པར་མཛོད།།རྨི་ལམ་ངན་དང་མཚན་མ་ངན།།བྱ་བྱེད་ངན་པ་མེད་པར་མཛོད།།འཇིག་རྟེན་བདེ་ཞིང་ལོ་ལེགས་དང་།།
འབྲུ་རྣམས་འཕེལ་ཞིང་ཕྱུགས་འཕེལ་བ།།དགེ་ལེགས་ཕུན་སུམ་ཚོགས་པའི་གནས།།ཡིད་ལ་འདོད་པ་ཀན་འགྲུབ་ཤོག།ཅེས་ཕྲིན་ལས་བཅོལ།།
མ་རྙེད་ཡོངས་སུ་མ་ཚང་དང་།།གང་ཡང་ནུས་པ་མ་མཆིས་པས།།འདིར་ནི་བགྱི་བ་གང་ནོངས་པ།།དེ་ཀུན་ཁྱོད་ཀྱིས་བཟོད་མཛད
རིགས།།ཨོཾ་བཛྲ་ས་ཏ་ས་མ་ཡ་སོགས་ཡིག་བརྒྱ་བཟ་ཞིང་ནོངས་པ་བཤགས།བདག་གི་དོན་དང་་གཞན་གྱི་དོན།།བྱིན་ཟ་ཁྱེད་ཀྱིས་བསྒྲུབས་ཀྱི་གཤེགས།།
ཇི་བཞིན་དས་སུ་སླར་བྱོན་ལ།།བད་ག་གི་འདོད་པ་ཐམས་ཅད་སྐབས།།ཨོཾ་ཨགྣ་ཡེ་གཙྪ།ཞེས་རང་གནས་སུ་གཤེགས་སུ་གསོལ།ཨ་ཀ་རོ་བརྗོད

ཅིང་འོ་མ་དང་དྲི་བཟང་གི་ཆུས་མེ་བཏུལ།ལས་རྗེས་མི་མངོན་པར་བྱས་ལ།བླ་མ་ཡི་དམ་ལྷ་ཚོགས་དགོངས་སུ་གསོལ།།དེ་ང་འདིར་བརྩོན
པས་བསྒྲུབས་པའི་དགེ་ཚོགས་དང་།།དུས་གསུམ་བསགས་དང་ཡོད་པའི་དགེ་བ་རྣམས།།བསྡོམས་ཏེ་བླ་མེད་བྱང་ཆུབ་ཆེན་པོར་བསྔོ།།
དེང་ནས་བྱང་ཆུབ་སྙིང་པོར་མཆིས་ཀྱི་བར།།རིགས་བཟང་བློ་གསལ་ང་རྒྱལ་མེད་པ་དང་།།སྙིང་རྗེ་ཆེ་ཞིང་བླ་མ་ལ་གུས་ལྡན།།དཔལ་ལྡན
རྡོ་རྗེའི་ཐེག་ལ་ངེས་གནས་ཤོག།དབང་གིས་སྨིན་ཅིང་དམ་ཚིག་སྡོམ་པར་ལྡན།།རིམ་གཉིས་ལམ་ལ་བསྙེན་སྒྲུབ་མཐར་བྱིན་ཏེ།།དཀའ་བ
མེད་པར་རིག་འཛིན་གོ་འཕང་བགྲོད།།དངོས་གྲུབ་རྣམ་གཉིས་བདེ་བླག་འགྲུབ་གྱུར་ཅིག།ཅིར་སྣང་སྒྱུ་འཕྲུལ་དྲ་བའི་འཁོར་ལོར་རྫོགས།།

གྲགས་པ་ཐམས་ཅད་བརྗོད་བྲལ་སྔགས་ཀྱི་སྒྲ།།སེམས་ཀྱི་འགྱུ་བ་རང་རིག་འདས་མ་བྱས།།བདེ་ཆེན་འདྲ་འབྲལ་མེད་པར་མངོན་གྱུར་ཤོག།
གནས་སྐབས་ཀན་ཏ་དངོས་གྲབ་མཆོག་སྒྲུབ་པའི།།ཕྱི་ནང་གསང་བའི་འགལ་རྐྱེན་ཀན་ཞི་ཞིང་།།མཐུན་རྐྱེན་མ་ཚང་མེད་ལས་སྐེ་བ་འདིར།།
དོན་གཉིས་བསམ་པ་ལྷན་གྱིས་འགྲུབ་པར་ཤོག།འཆི་སྲིད་ཆོས་སྐུའི་གོ་འཕང་མངོན་གྱུར་ཏེ།།བར་དོ་སྒྲ་འཕྲལ་དྲ་བའི་སྐུར་ལངས་ནས།།
མཁའ་སྤྱོད་གནས་སུ་ཀན་བཟང་སྤྱོད་པ་མཆོག།དཀའ་བ་མེད་པར་མྱུར་ད་རྫོགས་པར་ཤོག།སྤྱོད་པ་རྒྱ་མཚོས་ཡེ་ཤེས་ས་ཀན་རྫོགས།།
གཞན་དོན་རིས་མེད་གད་ལ་བྱའི་ཁམས་བཞིན་འཇུག།སྒྲིབ་བྲལ་མཁའ་མཉམ་ཟུང་འཇུག་རྡོ་རྗེའི་སྐུ།།ཚེ་འདི་ཉིད་ལ་མྱུར་ད་འགྲབ་པར་ཤོག།

།ཅེས་དགེ་བའི་རྩ་བ་དོན་གཉིས་ཀྱི་རྒྱུར་བསྔོ།ཡེ་དྷུརྨ་སོགས་རྟེན་འབྲེལ་སྙིང་པོ་བཟླས་པའི་མེ་ཏོག་འཐོར་བཞིན་པས།ཨོཾ།བྱིན་རླབས་མཆོག་སྩོལ
རིགས་བརྒྱའི་བདག།བླ་མ་རྣམས་ཀྱི་བཀྲ་ཤིས་ཤོག།དངོས་གྲུབ་ཆར་འབེབས་ཞི་དང་ཁྲོ།།ཡི་དམ་ལྷ་ཚོགས་བཀྲ་ཤིས་ཤོག།ཐོགས
མེད་ཕྲིན་ལས་སྒྲུབ་མཛད་པའི།།དཔའ་བོ་མཁའ་འགྲོའི་བཀྲ་ཤིས་ཤོག།གང་ལ་བསམ་པའི་དོན་ཀན་འགྲུབ།།དགེ་ལེགས་མཆོག་གི
བཀྲ་ཤིས་ཤོག།ཅེས་བཀྲ་ཤིས་བརྗོད་པར་བྱའོ།།ད་ནི་དེ་ལས་རོ་སྲེག་གི་ཆོ་གའི་ཁྱད་པར་ནི།སྔར་བཤད་པའི་བྲིས་ཟབ་ཀྱི་ཁར་པ་གུ་སོགས་ཀྱི་རོ་ཁང་རྒྱར་ཁྲུ་གང་གི་ཚད་དང་དཔངས་སུ
ཇི་ལྟར་རིགས་པ་བརྩིག་སྦར་བྱེད་ཀྱི་མེ་ཚང་མཆོད་བསྲེག་གི་རྫས་རྣམས་ཚོགས་པར་འདུ་བྱས་ལ།གནས་ལུང་དངོས་གཞིའི་ལམ་སྦྱོང་བསྟན་ཡན་ཆད་སོང་བ་ན་རོ་ཁང་རྙིང་པ་ལས་གུད་དུ་ཕྱུངས་ཏེ།

སྔར་བཞིན་བགེགས་ལ་གཏོར་མ་བཏང་ནས་དྲག་སྔགས་བཟླ་ཞིང་རོལ་མོ་དང་བཅས་པས་རྟེན་ལ་ལུངས་ཐུན་གྱིས་བྲབ་ག་གལ་གྱིས་བདག་པ་སོགས་བྱས་ལ་བགེགས་བསྐྲད།སྒྲིབ་སྦྱོང་གི་སྔགས་བཟླས་པའི
བྱེ་ཡུངས་ཀྱིས་བྲབ་ཅིང་བུམ་ཆུས་བཀྲུ།དྲི་བཟང་གིས་བྱུགས།སྟོད་གཡོགས་དང་སྨད་གཡོགས་དཀྲི།གནས་གསུམ་སོགས་སུ་བཏགས་གྲོལ་དང་གདགས་ཡིག་གི་རིམ་པ་ཅི་འབྱོར་བཏགས།སྐད
ཅིག་གིས་རྡོར་སེམས་སུ་བསྐྱེད།ཅུང་ཟད་མཆོད་ཅིང་བསྟོད་ནས་རས་སོགས་སྟན་སྲབ་མོའི་ཁྱོགས་ལ་བཏེགས་ནས་རོལ་མོ་དང་བཅས་པས་ཟབ་ཀྱི་ནང་དུ་ཅུང་ཟད་རྐུ་བར་བཞག་པའི་མདུན་ངོས་སུ་ཤིང
ཕྲ་བ་དང་རྒྱབ་རྣམས་ཅུང་ཟད་སྦོམ་པས་གཅེར་བའི་ཕྱིའི་མདུན་གྱི་རྩ་བར་སྦར་ཁུང་།སྐེད་པར་རྫས་ཁུང་།སྟེང་དུ་དུད་ཁུང་རྣམས་མ་གཏོགས་གཞན་ཐམས་ཅད་མཛེས་ཤིང་བརྟན་པར་བརྩིག་དཀར
རྩིས་བྱུགས་ཤིང་གདུགས་དབུབ་པ་སོགས་བྱ།བདག་བསྐྱེད་སོགས་སྔར་བཞིན་ལས་མེ་སྦར་བ་ན།ཆོས་ཀྱི་དབྱིངས་ཀྱི་ཐབ་ཁུང་ད།།སོགས་བརྗོད།གང་ཟག་མཆོག་ཡིན་ན་རྟེན

དཀྱིལ་འཁོར་གྱི་གཙོ་བོ་དང་དབྱེར་མེད་དུ་བྱ་ཞིང་།དམན་པ་ལ་ཤ་ཁྲག་བདུད་རྩིའི་རང་བཞིན་གྱི་མཆོད་རྫས་སུ་དམིགས་པ་ཡིན་ལ།དགང་བླུགས་ཀྱི་འདོད་གསོལ་སྐབས་སུ
མཆོག་ལ།ཞི་བར་གཤེགས་པའི་ས་དང་ལམ་གྱི་བར་ཆད་ཐམས་ཅད་ཞི་ནས་ཟག་མེད་ཐུགས་ཀྱི་དགོངས་པ་ཡོངས་སུ་རྫོགས་པའི་ཕྲིན་ལས་
མཛད་དུ་གསོལ།ཞེས་དང་།དམན་པར།ཚེ་ལས་འདས་པའི་སྡིག་སྒྲིབ་པར་ཆད་མི་མཐུན་པའི་ཕྱོགས་ཐམས་ཅད་ཞི་བའི་ཕྲིན་ལས་མཛད་དུ
གསོལ།ཞེས་བསྒྱུར།རྫས་གཞན་རྣམས་ཀྱི་སྤེལ་ཆོག་ཀྱང་།ཞི་བར་གཤེགས་པའི་ས་དང་ལམ་གྱི་བར་ཆད་ཐམས་ཅད་ཤཱནྟིཾ་ཀ་རུ་ལེ་སྭཱ་ཧཱ།ཞེས་དང་།
ཚེ་ལས་འདས་པའི་སྡིག་པ་དང་སྒྲིབ་པ་ཐམས་ཅད་ཤནྟིཾ་ཀ་རུ་ཡེ་སཱ་ཧཱ།ཞེས་ཇི་ལྟར་རིགས་པས་འབུལ་ཞིང་།ཆོ་ག་གཞན་ནི་སྔར་གྱི་དཀྱུས་བཞིན་ལས་རྫས་རྣམས་འབུལ་

བ་ན།དམིགས་ཡུལ་རྗེས་སུ་དྲན་པས་དེ་ལ་ཕན་པའི་བསམ་པས་སྔགས་བཟླས་ཤིང་སྦྱིན་སྲེག་བྱས་པས་བདག་དང་ལྷ་དང་མཆོད་རྫས་དང་མེ་ལས་ཡེ་ཤེས་ཀྱི་འོད་ཟེར་དཀར་པོ་འཕྲོས་དམིགས་ཡུལ་ལ་ཕོག
པས་དེའི་སྡིག་སྒྲིབ་ཀྱི་ཉེས་པ་ཐམས་ཅད་སེལ་བར་བསམ་པ་ཡིན་ཏེ།ངན་སོང་རྒྱུད་ན་གནས་པ་ཡི།།སེམས་ཅན་རྗེས་སུ་དྲན་བྱེད་ཅིང་།།ཞེས་དང་།བཟླས་དང་སྦྱིན་སྲེག་ཉིད་བྱེད་ཅིང་།།
འོད་ཟེར་སྤྲིན་གྱིས་དེ་ལུས་ལ།།འཕྲོ་བར་གྱུར་པར་རྣམ་བསྒོམ་སྟེ།།རྟག་ཏུ་ཤར་བལྟས་འོད་ཟེར་གྱིས།།ཉེས་པ་ཐམས་ཅད་སེལ་བྱེད་པ།།ཞེས་སོགས་ཆོ་ག་འདི་ཉིད་སྟོན་པའི་རྒྱུད་ལས་གསུངས་
པས་སོ།།།གསུམ་པ་སཱཙྪ་གདབ་པའི་ཆོ་ག་ནི།དེ་ལྟར་རོ་བསྲེགས་ཚར་བའི་རྗེས་སུ་རྡོ་རྗེ་སེམས་དཔའི་ང་རྒྱལ་གྱིས།བཛྲ་སཾ་ཧ་ར་ཎ་ཧཱུྃ།ཞེས་རུས་བུ་རྣམས་བསྡུས་ལ་རིན་པོ་ཆེ
སོགས་ཀྱི་སྣོད་དུ་བཞག་དེའི་སྟེང་དུ་མཀཱིའི་ཁར་རིན་པོ་ཆེའི་བུམ་པ་སྨན་དང་དྲི་བཟང་གི་ཆུས་གང་བ་དང་།ཉེ་ལོགས་སུ་བ་བྱུང་ལྔའི་སྣོད་དང་ག་བུར་གུར་གུམ་སོགས་དྲི་བཟང་གི་ཆུའི་སྣོད་ཀྱང་སོ་

སོར་བཤམ།རུས་བུའི་སྟེང་ད་ཟླ་བ་ལ་གནས་པའི་ཨ་དཀར་པོ་འོད་ཟེར་འཕྲོ་བ་དེ་ལས་ཡེ་ཤེས་ཀྱི་བད་ད་རྩི་བབས་པས་ཚེ་འདས་ཀྱི
སྡིག་སྒྲིབ་ཐམས་ཅད་སྦྲངས་པར་བསམ་ལ།ཡིག་བརྒྱ་དང་ངན་སོང་སྦྱོང་བའི་སྔགས་མང་དུ་བཟླས་པས་བུམ་ཆུ་ལ་སོགས་པའི་རྫས་ཐམས་ཅད་ལ་གདབ་ཅིང་རུས་བུ་རྣམས་དག་པར་བཀྲུ།
དེ་ཉིད་ཞིབ་པར་སྦྱངས་ནས་སྔར་གྱི་བུམ་ཆུ་དང་བ་བྱུང་ལྔ་རྣམས་ལྷན་ཅིག་ཏུ་སྦྱར་བ་སླར་ཡང་དྲི་བཟང་དང་ས་བཟང་པོའི་འཇིམ་པ་རྣམས་འདྲེས་པར་སྙིང་པོ་བཟླ་བཞིན་པས་བརྫིས་ལ།འཇིམ་པ་རིན་པོ
ཆེཆེའི་ཕུང་པོར་བསམས་ཏེ།རང་གི་ཐུགས་ཀའི་འོད་ཟེར་གྱིས་འོག་མིན་ད་རྣམ་པར་སྣང་མཛད་ཀྱི་ཐུགས་རྒྱུད་བསྐལ།དེའི་ཐུགས་ཀ་ནས་འོད་ཟེར་
བྱང་བས་སེམས་ཅན་ཐམས་ཅད་ཀྱི་རྒྱུད་སྤང་ས།འཇིམ་པ་ལ་ཐིམ་པས་དེ་བཞིན་གཤེགས་པ་ཐམས་ཅད་ཀྱི་ཡེ་ཤེས་ཀྱི་རང་བཞིན་ད་གྱུར་པར་བསམ་ལ།

ལག་གཡོན་པའི་མཐེའུ་ཆུང་མཐེ་བོས་མནན་པ་གྱེན་བསྟན་དང་།གཡས་པའང་དེ་བཞིན་དུ་ཁ་སྦུབ་པའི་བར་དུ་འཇིམ་པ་བཞག་ལ།རྣམ་སྣང་གི་གཟུངས་རིང་ངམ།ལང་ན།ཨོཾ་ཛི་ན་ཛིཀ་
སཱ་ཧཱ།ཞེས་པ་ཉེར་གཅིག་དང་ཡིག་བརྒྱས་བྱིན་གྱིས་བརླབ།ཨོཾ་བཛྲ་ཨཱ་ཡུ་ཥེ་སཱ་ཧཱ།རྡོ་རྗེའི་སྲོག་ཐོབ་པར་བསམ་ལ་འཇིམ་པ་བཅད།ཨོཾ་བཛྲོད་བྷ་ཝཱ་ཡ་སཱ་ཧཱ།ཡེ་ཤེས
རྡོ་རྗེ་འབྱུང་བར་བསམ་ལ་འབི་འབི་བྱ།ཨོཾ་ཨ་ར་ཛེ་བི་ར་ཛེ་སཱ་ཧཱ།ཡེ་ཤེས་རྡུལ་བྲལ་དུ་བསམ་ལ་སྣུམ་བྱུག་ཨོཾ་དྷརྨ་དྷ་ཏ་གརྦྷེ་སཱ་ཧཱ།ཆོས་ཀྱི་དབྱིངས་ཀྱི་སྙིང་པོ་རྙེད་པར
བསམ་ཞིང་བརྐོས་བོར་དུ་བཅུག།ཨོཾ་བཛྲ་མུཏྐ་ར་ཨཱ་ཀོ་ཊ་ཡ་ཧཱུྃ་ཕཊ།སངས་རྒྱས་ཐམས་ཅད་ཀྱི་ཕྱག་རྒྱས་བཏབ་པར་བསམ་ལ་གདབ།ཨོཾ་སརྦ་བི་དྱཱ་སཱ་ཧཱ།ཡེ་ཤེས་ཀྱི་
སྙིང་པོ་ཁོང་དུ་ཆུད་པར་བསམ་ལ་གུར་གུམ་གྱིས་བྲིས་པའི་ཡིག་བརྒྱ་དང་རྟེན་འབྲེལ་སྙིང་པོ་གཟུངས་སུ་གཞུག་།ཨོཾ་དྷརྨ་ར་ཏི་སྭ་ཧཱ།ཆོས་སྐུ་ལས་གཟུགས་སྐུར་གྲུབ་པར་བསམ་ཞིང་ཕྱིར་འདོན།

ཨོཾ་སུ་པྲ་ཏིཥྛ་བཛྲ་ཡེ་སཱ་ཧཱ།སངས་རྒྱས་ཐམས་ཅད་དེ་ལ་བརྟན་པར་བཞུགས་པར་བསམ་ལ་མེ་ཏོག་འཐོར་ཞིང་རབ་ཏུ་གནས་པར་བྱའོ།།ཅུང་ཟད་རྒྱས་པར་སྤྲོན་བདག
བསྐྱེད་སྔོན་དུ་འགྲོ་བས་རྟེན་གྱི་བགེགས་སྦྱོང་བ་དང་།ཁྲུས་གསོལ་ནས་རྣམ་སྣང་དམ་ཚིག་པར་བསྐྱེད།ཡེ་ཤེས་པ་སྤྱན་དྲངས་ལ་བསྟིམ་དབང་བསྐུར།མཆོད་པ་དང་བསྟོད་ལ་བྱས་ནས་རང
གཟུགས་སུ་བསྒྱུར་ནས་བརྟན་བཞུགས་དང་ཤིས་བརྗོད་བྱའོ།།ཆོ་ག་དེ་ལྟ་བུའི་སྒོ་ནས་མཆོད་རྟེན་གཅིག་བཏབ་པས་བྱེ་བ་སྦེད་བཏབ་པར་འགྱུར་ཞིང་ཐམས་ཅད་དུ་སྐྱེ་བ་དྲན་པར་འགྱུར་རོ།།ཡང་མཆོད
རྟེརྟེན་གདབ་པ་དེ་དང་འབྲེལ་བར་སེམས་ཅན་ལ་ཕན་གདགས་པར་སྤྲོན།མཆོད་རྟེན་གྱི་བྱ་བ་རྫོགས་པའི་འོག་ཏུ་བདག་ཉིད་རྡོ་རྗེ་སེམས་དཔའི་ཏིང་ངེ་འཛིན་ལས་སྙིང་གའི་སྔགས་ཀྱི་འོད་ཟེར་གྱིས་དམིགས
ཡུལ་གྱི་སྡིག་སྒྲིབ་ཐམས་ཅད་སྦྱངས་པར་བསམ་ལ་ཡི་གེ་བརྒྱ་པ་དམིགས་ཡུལ་གྱི་མིང་ནས་སྤྲོས་པའི་སྒྲིབ་སྦྱོང་གི་སྤེལ་ཚིག་ཅན་འབུམ་ཕྲག་གཅིག་བཟླ་ཞིང་།དཀོན་ཅོག་ལ་མཆོད་པ་དང་།འགྲོ་ལ

སྦྱིན་གཏོང་གི་དཔུང་བསྐྱེད་པ་རྣམས་བྱས་ན་དམིགས་ཡུལ་དེ་ངན་སོང་གི་སྡུག་བསྔལ་ལས་ཐར་པའི་ཕན་ལོན་བསམ་གྱིས་མི་ཁྱབ་པར་གསུངས་ཤིང་།དེའི་ཐབས་ནི་གཞན་དུ་ཤེས་པར་བྱའོ།།མཆོག་ཏུ
མི་འགྱུར་བདེ་ཆེན་རྡོ་རྗེའི་སེམས།།རིགས་བརྒྱའི་ཁྱབ་བདག་དེ་ཡི་དཀྱིལ་འཁོར་ཆེ།།སྒྲུབ་པའི་ཐབས་ཚུལ་ཀུན་གྱི་སྙིང་པོའི་དཔྱིད།།སྐལ་བཟང་འདོད་པ་འཇོ་བ་ཟབ་མོའི་གཏེར།།སྙིང་པོའི་
དཀྱིལ་འཁོར་གསང་བ་མཆོག་གི་སྐོར།།ཟར་འདོད་མྱུར་བདེར་འཁྲིད་པ་རྣམ་གྲོལ་གྱི།།ལམ་བཟང་བསྙེན་སྒྲུབ་ཕྲིན་ལས་རིམ་པ་ཡིས།།སྟོན་པའི་ངོ་མཚར་རིག་འཛིན་ཀུན་དགའི་སྐྱེས།།རྣམ་འདྲེན་
སྦྲུལ་སྐུ་ཆོས་ཀྱི་དབང་པོའི་སྡེ།།སྐད་གཉིས་སྨྲ་བའི་རིག་འཛིན་ཆོས་ཀྱི་དཔལ།།གྲུབ་ཐོབ་མི་ཕམ་ཆོས་སྐྱོང་རྒྱལ་མཚན་ཅན།།ཤེས་རབ་འོད་ཟེར་ཨོ་རྒྱན་དཔལ་འབྱོར་གྲགས།།བློ་གསལ་རྒྱ་མཚོ་
ཨོ་རྒྱན་ཕུན་ཚོགས་དང་།།ངག་དབང་ཕྲིན་ལས་སོགས་ཏེ་དོན་གཉེར་ཅན།།དུ་མས་དོན་གཉིས་སྒྲུབ་ཕྱིར་ཡང་དང་ཡང་།།འབད་པ་ཆེན་པོས་བསྐུལ་བ་དོན་ཡོད་ཕྱིར།།གཏེར་གཞུང་རྡོ་རྗེའི་

ཚིག་གི་ལྟེ་བ་ལ།།འཐད་ལྡན་གཞུང་གི་རྩིབས་སྟོང་རྣམ་པར་བཀྲ།།ཟབ་དོན་སྙིང་པོར་འདྲིལ་བའི་མུ་ཁྱུད་ཅན།།སྲིད་ལས་རྣམ་རྒྱལ་བྱེད་དེ་འདི་ན་ཤར།།བསོད་ནམས
འདི་ལས་བདེ་གཤེགས་སྙིང་པོའི་འབྲས།།དབང་བཞིའི་ཆུ་བོས་རིམ་གཉིས་འཛིན་མའི་ལྟོར།།སྨིན་པའི་ངོ་མཚར་སྐུ་བཞིའི་དཔག་བསམ་ཤིང་།།ལུས་ཅན་ཀུན་གྱི་ཉེར་འཚོའི་གཞིར་གྱུར་ཅིག།
དཔལ་རྡོ་རྗེ་སེམས་དཔའི་ཐུགས་ཀྱི་སྒྲུབ་པའི་བསྙེན་སྒྲུབ་ཕྲིན་ལས་ཀྱི་ཆོ་ག་རྣམ་པར་གྲོལ་བའི་ལམ་བཟང་ཞེས་བྱ་བ།རིག་པ་འཛིན་པ་འགྱུར་མེད་རྡོ་རྗེས་ཨོཾ་རྒྱན་སྤྲིན་གྲོལ་གླིང་གི་ཟླ་བྲང་ཆོས་འཁོར་ལྷུན་པོར
སྦྱར་བའི་ཡི་གེ་པ་ནི་དགེ་སྦྱོང་བློ་གསལ་རྒྱ་མཚོས་བགྱིས་པའོ།།།།ཅེས་གཏེར་ཆེན་རིན་པོ་ཆེས་མཛད་པའི་གཞུང་དང་།རྒྱལ་སྲས་རིན་རྣམ་ལྷན་ཟབས་བཅས་བློ་དམན་དཔེ་ཁྱེར་མཁན་ལ་ཕན་པའི
སླད་དུ་ནག་འགྲོས་སུ་བསྡེབས།གསལ་བྱེད་ཕྲན་བུས་ཀྱང་བརྒྱན་ཏེ་པདྨའི་རྗེས་འཇུག་པདྨ་གར་དབང་བློ་གྲོས་མ